A Magyarország–Románia UEFA Európa-bajnoki selejtező mérkőzéssel kapcsolatosan megindult fegyelmi eljárásra vonatkozóan a következőket szeretném előadni és szíves figyelmébe ajánlani:

Magyarország és Románia válogatottjai közti mérkőzések történelmi és politikai okokból adódóan mindig is rendkívül érzelmes találkozók. A mérkőzés előreláthatóan rendkívül szenvedélyesnek ígérkezett, nem beszélve arról, hogy mindkét nemzeti csapat számára sorsdöntő jelentőséggel bírt. Ezen okok hatására is minősíthette az UEFA kiemelt biztonsági kockázatúnak.

Az MLSZ már több mint egy évvel a mérkőzést megelőzően megkezdte a felkészülést az eseményre. Biztonsági okokból több egyeztetés is lezajlott a két nemzeti szövetsége és a rendőri erők között. Köszönhetően talán a közös munkának és együttműködésnek, mind az UEFA-mérkőzés ellenőre, mind pedig az UEFA biztonsági ellenőre egyértelműen kifejezte elégedettségét az esemény megszervezésével és lebonyolításával kapcsolatosan, kiemelve a rendőrség kiváló munkáját stadionon kívül és belül. Mindkét UEFA ellenőr kiemelte a magyar szurkolók kitartó és lelkes buzdítását, hozzátéve, hogy a mérkőzést megelőzően várt nehézségek és problémák végül nem realizálódtak, nem tudtak megvalósulni.

Az MLSZ megértette és elfogadta az UEFA mérkőzésellenőr és az UEFA biztonsági ellenőr jelentésében foglaltakat. Az UEFA mérkőzésellenőr külön megemlítette, hogy nem volt biztonsági jellegű incidens a hazai nézők között és pirotechnika használatára sem került sor magyar oldalon, a hazai szektorokban.

Az UEFA biztonsági ellenőr jelentésében három vétséget tüntetett fel:

* **Menekülő utak blokkolása:**

Az MLSZ elismeri, hogy a mérkőzés bizonyos szakaszaiban szurkolók egy kis csoportja a mérkőzést a lépcsőkön állva, ülve tekintette meg, akadályozva ezzel a szabad mozgást a stadion lelátóin belül. Azonban, az MLSZ mindenképpen kihangsúlyozza, hogy a vétséget pusztán az egyik kapu mögötti szektorban, rövid ideig követték el, és a biztonsági szolgálat segítségével a probléma megszűnt, a nézőket a helyükre kísérték.

* **Nézőtéri rendbontás (nemzeti himnuszok megzavarása):**

Az MLSZ mélységesen elítéli és bánja, hogy a szurkolók egy része tiszteletlenül viselkedett a román nemzeti himnusz alatt. Ez a fajta viselkedés messzemenőkig távol áll szurkolóink általános szemléletétől és viselkedésétől. Az MLSZ nem vitatja, hogy a fenti vétség megtörtént a mérkőzés során, ám felhívná a döntéshozók figyelmét arra, hogy ez a sajnálatos eset az idegenbeli odavágó mérkőzésen történtekre adott reakció volt, amelyen több mint ötvenkétezer román szurkoló fütyülte ki a magyar nemzeti himnuszt. Ezen bukaresti eseményeket nem tüntette fel az akkori ellenőri jelentés, így nem is követte felelősségre vonás.

* **Rasszista magatartás:**

Az MLSZ erősen elkötelezett az UEFA No To Racism kampánya felé. A Szövetség számos intézkedésével segíti a stadionon belüli erőszak és diszkrimináció megszüntetését, és az UEFA irányelveket figyelembe véve szigorúan fellép minden büntetedendő rasszista esetben. Az MLSZ határozottan ellenez és elítél minden provokatív vagy kirekesztő dalt, rigmust és cselekményt.

A mérkőzésről készült jelentések közül egyedül a FARE szervezet mérkőzés helyszínen tartózkodó megfigyelője által az UEFA rendelkezésére bocsátott jelentése tartalmazott rasszista magatartásra utaló eseteket. Kizárólag a FARE megfigyelője hallotta és rögzítette jelentésében a „Cigányok” rigmust, három alkalommal a mérkőzés folyamán. A FARE megfigyelője a rigmust pár másodpercig, a hazai szurkolók egy egészen elenyésző részétől hallotta, hallhatta. Ahogyan azt az UEFA biztonsági ellenőri jelentése is kimondja, az esetekről a FARE megfigyelője informálta az UEFA mérkőzés ellenőrét. Az UEFA mérkőzés ellenőrnek és az UEFA biztonsági ellenőrnek nem volt tudomása a rigmusokról, nem hallotta azokat.

A FARE megfigyelőjének jelentése szerint a nevezett rigmusokat “a magyar nemzeti csapat szurkolóinak jelentős része”, “több ezer magyar szurkoló” énekelte.

Ezen állítás egyáltalán nem igaz.

Elképzelhetetlen ugyanis az, hogy a stadionban helyet foglaló magyar szurkolók meghatározó része skandálja a “cigányok” kifejezést, és ezt sem az UEFA mérkőzésellenőre sem pedig az UEFA biztonsági ellenőre nem hallja, nem rögzíti és jelentésében nem tünteti fel önállóan, csak a FARE megfigyelőjének észrevételét követően. Ezzel szöges ellentétben áll a valóság, azaz az elítélendő rigmust pusztán egy apró kisebbség skandálta, míg több mint húszezer magyar szimpatizáns nagyszerűen biztatta a magyar csapatot.

A bizonyítékként becsatolt videofelvétel is a fent leírtakat tükrözi, vagyis, hogy hallván az elenyésző számú hazai szurkoló offenzív rigmusait, a magyar szurkolók pozitív hangvételű dalokkal és tapssal igyekeztek biztatni a csapatukat, osztván az MLSZ által a szurkolás terén lefektetett alapelveket és értékeket. Az UEFA biztonsági ellenőr jelentése egyébként kiemelte, hogy a hazai szurkolók általános magatartása kiemelkedő volt, és kiváló hangulatot teremtettek a mérkőzésen.

Fentiek tekintetében egyértelműen kijelenthető, hogy a helytelen viselkedés a hazai szurkolók többségének remek reakciója és fantasztikus szurkolása miatt nem tudott megvalósulni. Minden ezzel ellentétes állítás elfogult és nem tükrözi a valóságot.

Az MLSZ természetesen elítél minden rasszista cselekményt és harcol az ilyen jellegű magatartás ellen. Az MLSZ ismét hangsúlyozza, hogy számos intézkedést vezetett be a mérkőzést megelőzően a rasszizmus elleni küzdelemben. Jó példa erre a Veletek az ország! kampány amelyben különböző ismert és elismert emberek (szerzetes, színész, énekes és egy olimpiai bajnok sportoló) külön felhívták a szurkolók figyelmét arra, hogy mi a helyes magatartás a stadionon belül is kívül. A kampány online és a legnagyobb napi sportújság, a Nemzeti Sportban majd a meccs magazinban is megjelent, sőt az MLSZ televíziós partnere is több alkalommal levetítette.

Ezeken felül a mérkőzés felvezetésekor több MLSZ vezető és a válogatott játékosok is kinyilvánították, hogy a diszkriminatív viselkedése nem megengedhető és elítélendő.

Az MLSZ „Gyűlölet nem pálya” projektje is hangsúlyosan kezeli a rasszista magatartás elleni küzdelmet, kiemelve, hogy nincs helye a futballpályákon a politikai, nemi, vallási irányultságon vagy etnikai származáson vagy más okon alapuló hátrányos megkülönböztetésnek. A kampány a megértés és elfogadás továbbá a fair play szellemének elősegítését célozza.

Az UEFA hivatalos anti-rasszista videója több alkalommal is megjelent a stadion kivetítőjén, és az UEFA “Say no to Racism” plakátjai kifeszítésre kerültek a stadionban, kihangsúlyozva az anti-rasszista mozgalom fontosságát.

Egyértelműen elmondható, hogy a két nemzeti csapat történetének legjobb hangulatú, legszenvedélyesebb, ugyanakkor legnyugodtabb találkozóját játszották le, köszönhetően többek között a szurkolók kiváló magatartásának és az MLSZ rasszizmus ellen tett erőfeszítéseinek. Összefoglalóan kijelenthető, hogy az MLSZ felkészülése a mérkőzésre nagyszerűen sikerült, és az UEFA megfigyelői és szakértői szerint is dicséretet érdemelt, a mérkőzés a nemzetközi viszonylatban is kiválóan szervezett, nagyszerű hangulatú esemény volt.

A fent leírtakat figyelembe véve, egyértelműen elmondható, hogy a mérkőzés kiválóan szolgálta és nagyszerű példája volt a rasszizmus és diszkrimináció elleni kampánynak, továbbá tökéletesen megfelelt az UEFA által szabott irányelveknek, céloknak és teljesen átadta a fair play üzenetét a szurkolók számára.

Nem lehet elégszer kihangsúlyozni, hogy az egész mérkőzésen fantasztikusan viselkedő szurkolóink nélkül az MLSZ erőfeszítései vagy éppen az UEFA által szabott irányvonalak nem tudtak volna megvalósulni és érvényesülni.

* **Összegzés:**

Mindezeket figyelembe véve és egybevetve egyértelműen kijelenthető, hogy az MLSZ álláspontja szerint, egy – a kizárólag és egyedül a félrevezető, különösen pontatlan és szubjektív FARE jelentés alapján hozott – rasszizmuson és diszkriminatív viselkedésen alapuló szankció igazságtalan és helytelen. Az MLSZ megítélése szerint egy ilyen büntetés radikálisan ellentétes hatást váltana ki a rasszizmus elleni harcban és szembemenne az UEFA által kitűzött célokkal és irányelvekkel.

Az MLSZ véleménye szerint a hatáskörrel rendelkező fegyelmi testületnek mindenképpen figyelembe kellene vennie a fent megnevezett intézkedéseket, a mérkőzés kiváló hangulatát és a meccs által közvetített pozitív üzenetet döntésének meghozatala előtt, mint enyhítő körülményt az UEFA Fegyelmi Szabályzatának 17. Cikk (3) bekezdésére tekintettel.

Az MLSZ kéri, hogy a fenti állásfoglalás megfelelően segítse az illetékes bizottság munkáját a döntéshozás során.